У кампањи против Совјетског Савеза, артиљеријски пук СС-а се нашао заједно са неколико других јединица опкољен код Демјанска. Касније ће Теодор Ајке да изјави "Да не беше Приса, не би било нас". После смрти Ајкеа, Прис преузима команду над СС дивизијом „Мртвачка глава“ и само неколико дана касније постижи први велики успех, уништивши многобројне јединице руске 3. оклопне армије. За истрајну борбу коју је водио "SS-Oberführer" Прис је 28. априла 1943. године награђен Витешким крстом. У борби за Харков дивизија одлучно делује, блокира излаз ка Чугалову и тако спречава повлачење совјетске војске. Од 5. јула 1943. године дивизија у саставу СС корпуса учествује у нападу на Курску избочину (види: Курска битка), и узима учешће између осталог и у жестокој тенковској битки код Прохоровке.